stanford-oval/wikipedia huggingface dataset:
Renault R23
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Renault | Renault | M |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA | USA | JPN | 88 | 4. |
| 2003 | Renault | Renault | M |  Jarno Trulli | 5 | 5 | 8 | 13 | Kesk. | 8 | 6 | Kesk. | Kesk. | Kesk. | 6 | 3 | 7 | Kesk. | 4 | 5 | 88 | 4. |
| 2003 | Renault | Renault | M |  Fernando Alonso | 7 | 3 | 3 | 6 | 2 | Kesk. | 5 | 4 | 4 | Kesk. | Kesk. | 4 | 1 | 8 | Kesk. | Kesk. | 88 | 4. |
| 2003 | Renault | Renault | M |  Allan McNish | TD | TD | TD | TD | TD | TD | TD | TD | TD |  | TD | TD | TD | TD | TD | TD | 88 | 4. |
| 2003 | Renault | Renault | M |  Franck Montagny |  |  |  |  |  |  |  |  |  | TD |  |  |  |  |  |  | 88 | 4. |
Aiheesta muualla

Kuvia tai muita tiedostoja aiheesta Renault R23 Wikimedia Commonsissa
Autot, jotka kilpailivat Formula 1 -kaudella 2003
Ferrari F2002B
F2003-GA
Williams FW25
McLaren MP4-17D
Renault R23/R23B
Sauber C22
Jordan EJ13
Jaguar R4
BAR 005
Minardi PS03
Toyota TF103
Raitalampi

| Raitalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°58′07″N, 26°31′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Läpisyöstiin 
Järvinumero:  14.925.1.007
Mittaustietoja
Pinnankorkeus:  107,6 m  
Pituus:  590 m  
Leveys:  370 m  
Rantaviiva:  1,52 km  
Pinta-ala:  14,419 ha  
Saaria:  ei saaria 
 fiRaitalampi 
Raitalampi  on Etelä-Savossa Kangasniemellä  Raitamäen lähellä sijaitseva lampi.
Maantietoa

Lampi on 590 metriä pitkä, 370 metriä leveä, ja sen pinta-ala on 14,4 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Haapajärven valuma-alueeseen (14.925) se kuuluu. Lammen vedenpinnan korkeus on 107,6 metriä mpy.
Friedrich Fröbel

| Friedrich Fröbel |
| --- | --- |

Henkilötiedot
Syntynyt: 21. huhtikuuta 1782 Oberweißbach/Thüringer Wald
Kuollut: 26. kesäkuuta 1852 (70 vuotta) Marienthal
Kansalaisuus:  saksalainen
Ammatti:  pedagogi
Friedrich Wilhelm August Fröbel (tai Froebel) (21. huhtikuuta 1782 Oberweißbach/Thüringer Wald – 21. kesäkuuta 1852 Marienthal) oli saksalainen varhaiskasvatuksen sekä päiväkotitoiminnan varhainen uranuurtaja.
Fröbel kehitti Pestalozzin oppien pohjalta oman pedagogisen oppinsa. Fröbelin mukaan lapsi tuli käsittää aktiivisena olentona, jonka omatoimisuutta ja luonnollista kehitystä tuli tukea. Pienten lasten opetuksen tuli tapahtua lapsenomaisesti ja opetuksessa Fröbel korosti vuorovaikutusta lapsen ja kasvattajan välillä.
Opetuksen tueksi Fröbel kehitti vuonna 1837 Fröbelin lahjat, jotka sisälsivät leikki- ja työskentelymateriaalia, muun muassa kuuluisat Fröbelin palikat. Hänen kehittämänsä materiaalin periaatteena oli, että lapselle ei anneta valmiita leikkivälineitä, vaan aineksia, joille lapsi saa itse antaa muodon ja hahmon.
Fröbelin oppeihin perustuvat, uuden suunnan lastentarhat yleistyivät 1840-luvulla. Suomeen ensimmäiset Fröbelin lastentarha-aatetta käsittelevät kirjoitukset saapuivat 1850-luvulla.
Renault R202

| Renault R202 |
| --- | --- |
 Jenson Button Britannian GP:ssä.
Talli:   Renault
Suunnittelija(t):   Mike Gascoyne
Kuljettajat:  14.  Jarno Trulli 15.  Jenson Button
Testikuljettajat:   Fernando Alonso
Teknisiä tietoja
Renkaat:  M Michelin
Moottori:  Renault RS22
Kilpailuhistoria
Debyytti:  Australian GP 2002
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  23
Valmistajien maailmanmestaruuksia:  0
Kuljettajien maailmanmestaruuksia:  0
Renault R202 oli Formula 1 -talli Renaultin käyttämä auto kaudella 2002. Autolla kilpailivat italialainen Jarno Trulli ja brittiläinen Jenson Button.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | Renault | Renault | M |  | AUS | MAL | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN | 23 | 4. |
| 2002 | Renault | Renault | M |  Jarno Trulli | Kesk. | Kesk. | Kesk. | 9 | 10† | Kesk. | 4 | 6 | 8 | Kesk. | Kesk. | Kesk. | 8 | Kesk. | 4 | 5 | Kesk. | 23 | 4. |
| 2002 | Renault | Renault | M |  Jenson Button | Kesk. | 4 | 4 | 5 | 12† | 7 | Kesk. | 15† | 5 | 12† | 6 | Kesk. | Kesk. | Kesk. | 5 | 8 | 6 | 23 | 4. |
Aiheesta muualla

Kuvia tai muita tiedostoja aiheesta Renault R202 Wikimedia Commonsissa
Autot, jotka kilpailivat Formula 1 -kaudella 2002
Ferrari F2001B
F2002
McLaren MP4-17
Williams FW24
Sauber C21
Jordan EJ12
BAR 004
Renault R202
Jaguar R3
Arrows A23
Minardi PS02
Toyota TF102
Francis Edward Bache

Francis Edward Bache
Francis Edward Bache (14. syyskuuta 1833 Birmingham – 24. elokuuta 1858 Birmingham) oli englantilainen säveltäjä. Hän opiskeli viulunsoittoa Alfred Mellonin ja sävellystä William Sterndale Bennettin johdolla. Vuonna 1853 Bache lähti Leipzigiin opiskelemaan. Hän kuoli keuhkotautiin Birminghamissa 24 vuoden iässä vuonna 1858.
Bachen tuotantoon kuuluu muun muassa trio pianolle ja jousille, kaksi operettia, pianokonsertto sekä useita julkaisemattomia pianokappaleita ja lauluja.
Aiheesta muualla

Francis Edward Bache International Music Score Library Project (englanniksi)
Fort Bourbon

Fort Bourbon oli Manitoban provinssissa Kanadassa sijainnut linnoite, jonka Pierre La Vérendrye rakennutti toimiessaan alueen linnoituksien komendanttina. Linnoite rakennettiin Kanadan luoteisosiin suuntautuneiden tutkimusmatkojen aikana 1740-luvulla. Linnoite sijaitsi nykyisen Grand Rapidsin kaupungin lähistöllä Winnipegjärven pohjoisosassa paikassa, jossa Saskatchewanjoki laskee Winnipegjärveen.
Alueen ensimmäisen tutkimusmatkan suoritti La Vérendryen pojista nuorin, Louis-Joseph Gaultier de La Vérendrye vuonna 1737. Tutkimusmatkan tulokset jäivät kuitenkin laihoiksi isorokkoepidemian vuoksi. Vuonna 1740 Louis-Joseph teki onnistuneen Cedarjärvelle ja Saskatchewanjoelle suuntautuneen tutkimusmatkansa, jonka aikana hän kartoitti Cedarjärven länsipäästä paikan ensimmäiselle Fort Paskoyan linnoitteelle. Hän palasi tutkimusmatkaltaan Winnipegjärvelle ja määritti rakennuspaikan Fort Bourbonille. Hänen piirtämänsä vuodelta 1740 peräisin olevan kartan mukaan linnoite sijaitsi nykyisen Grand Rapidsin ja Winnipegjärven välisellä alueella Saskatchewanjoen pohjoisrannalla. Seuraavana vuonna hänen isänsä lähetti retkikunnan rakentamaan linnoitusta.
Ensimmäinen linnoite oli käytössä lyhyen aikaa, ja toinen Fort Bourbon perustettiin edellistä lännemmäksi.
Aiheesta muualla

Manitoba Historical Society - Names and Places (englanniksi)
Manitoba Historical Society - Grand Rapids (englanniksi)
Rautateiden kuningas

| Rautateiden kuningas> Thomas & Friends: King of the Railway |
| --- | --- |

Ohjaaja:   Rob Silvestri  David Baas 
Käsikirjoittaja:  Andrew Brenner
Tuottaja:   Kallan Kagan  Brian Lynch 
Säveltäjä:   Robert Hartshorne  Peter Hartshorne 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  HIT Entertainment
Levittäjä:  Vue International (käännä suomeksi) Hulu
Ensi-ilta:  2013
Kesto:  62 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Rautateiden kuningas (engl. Thomas & Friends: King of the Railway) on suoraan videolle julkaistu brittiläinen animaatioelokuva vuodelta 2013, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.
Alkuperäiset äänet

| 0 | 1 | 2 |
| --- | --- | --- |
|   Mark Moraghan  | … |  Kertoja    |
|  Ben Small  | … |  Tuomas, Topi, Rasmus ja Rettelöivät Tavaravaunut   |
|  Keith Wickham  | … |  Edvard, Henri, Jori, Jaska, Pekka, Santeri ja Herra Päätarkastaja   |
|  Matt Wilkinson  | … |  Santtu, Niilo ja Jain   |
|  Steven Kynman  | … |  Anton ja Jaakko    |
|  David Bedella  | … |  Viktor   |
|  Teresa Gallagher  | … |  Emilia, Anni ja Klaara   |
|  Togo Igawa   | … |   Hiro   |
|  Kerry Shale  | … |  Diesel    |
|  Bob Golding  | … |  Samuli   |
|  Mike Grady  | … |  Herra Ruottinen   |
|  Jonathan Forbes  | … |  Connor   |
|  Rebecca O'Mara  | … |  Caitlin   |
|  Miranda Raison  | … |  Ninna  |
Suomenkieliset ääninäyttelijät

| 0 | 1 | 2 |
| --- | --- | --- |
|  Aku Laitinen  | … |  Kertoja ja Herra Päätarkastaja   |
|  Juha Varis  | … |  Tuomas   |
|  Petteri Hynönen  | … |  Edvard ja Rasmus   |
|  Jukka Voutilainen  | … |  Henri, Santeri ja Kari   |
|  Pasi Ruohonen  | … |  Jori ja Viktor   |
|  Petri Hanttu  | … |  Jaska, Topi, Diesel ja Niilo   |
|  Taisto Oksanen  | … |  Pekka   |
|  Susa Saukko  | … |  Emilia, Ninna Anni ja Klaara    |
|  Samuel Harjanne  | … |  Jani   |
|  Antti L. J. Pääkkönen  | … |  Anton   |
|  Arto Nieminen  | … |  Samuli ja Santtu   |
|  Joonathan Kettunen  | … |  Lukas, Jaakko ja Hiro   |
|  Pekka Saaristo  | … |  Herra Ruottinen    |
|  Elise Langenoja  | … |  Katri  |
Aiheesta muualla

Rautateiden kuningas Internet Movie Databasessa (englanniksi)
Raimo Väyrynen

Raimo Väyrynen heinäkuussa 2010.
Raimo Veikko Antero Väyrynen (s. 17. huhtikuuta 1947 Kiuruvesi) on politiikan tutkija ja Ulkopoliittisen instituutin (UPI) entinen johtaja. Hänet tunnetaan etenkin Yhdysvalloissa, missä hän on toiminut pysyvänä professorina ja tutkimuslaitoksen johtajana Notre Damen yliopistossa sekä vierailevana professorina Princetonin ja Minnesotan yliopistoissa sekä vierailevana tutkijana MIT:ssä ja Harvardin yliopistossa. Väyrysen laaja tieteellinen toiminta on keskittynyt kansainvälisten suhteiden teoriaan ja historiaan, kansainväliseen taloustieteeseen sekä rauhan- ja konfliktintutkimukseen. Väyrynen toimi Suomen Akatemian pääjohtajana vuosina 2004–2007.
Julkaisuja

Väyrynen on kirjoittanut ja toimittanut 25 kirjaa, joista enemmistä ulkomailla. Hän on myös julkaissut 250 tieteellistä artikkelia sekä 3500 artikkelia ja kirja-arviota sanoma- ja aikakauslehdissä. Hänen kirjalliseen tuotantoonsa kuuluvat muun muassa teokset:
Conflicts in Finnish-Soviet Relations. 3 comparative case studies.  Tampere:  Tampereen yliopisto, 1972.
Militarization, Conflict Behavior, and Interaction.  Tampere:  Tampere Peace research Institute, 1973.  ISBN 951-706-004-1.
Hakovirta, Harto & Väyrynen, Raimo: Suomen ulkopolitiikka.  Helsinki:  Gaudeamus, 1975.  ISBN 951-662-169-4.
Tuomi, Helena & Väyrynen, Raimo: Transnational Corporations, Armaments and Development.  Tampere:  Tampere Peace Research Institute, 1982.  ISBN 951-706-046-7.
Ydinaseet ja suurvaltapolitiikka.  Helsinki:  Tammi, 1983.  ISBN 951-305-093-9.
Pienvaltiot kansainvälisissä suhteissa.  Helsinki:  Valtion painatuskeskus, 1988.
Globalisaatio: uhka vai mahdollisuus.  Jyväskylä:  Atena, 1998.  ISBN 951-796-117-0.
Globalisaatio ja Suomen poliittinen järjestelmä.  Helsinki:  Taloustieto, 1999.  ISBN 951-628-291-1.
Väyrynen, Raimo & Alasuutari, Pertti et al: Suomi avoimessa maailmassa. Globalisaatio ja sen vaikutukset.  Helsinki:  Taloustieto, 1999.
Globalisaatiokritiikki ja kansalaisliikkeet.  (Sitra 239)  Helsinki:  Gaudeamus, 2001.  ISBN 951-662-826-5.
Nfafziger, E. Wayne & Stewart, Frances & Väyrynen, Raimo: War, Hunger and Displacement.  Oxford:  Oxford University, 2000.  ISBN 019-829-739-4.
Nafziger, E. Wayne & Väyrynen, Raimo: The Prevention of Humanitarian Emergencies.  Houndmills, Basigstoke, Hampshire ; New York:  Palgrave, 2002.  ISBN 033-396-438-1.
Kansainvälisten suhteiden tutkimuksen juuret Suomessa. Helsinki: Ulkopoliittinen instituutti 2010.
Towards Nuclear Zero.Lontoo: International Institute for Strategic Studies 2010 (yhdessä David Cortrightin kanssa)
Väyrysen toimittamia teoksia ovat muun muassa:
Militarization and Arms Production.  Lontoo:  Croom Helm, 1983.  ISBN 070-992-422-4.
The Quest for Peace. Transcending Violence and War among Societies.  Lontoo:  Sage Publ., 1987.  ISBN 080-398-034-5.
Suomen puolueettomuuden tulevaisuus.  Porvoo:  WSOY, 1991.  ISBN 951-016-350-3.
Conflict Transformation.  Lontoo:  Sage, 1992.
Globalization and Global Governance.  Lanham, Md.:  Rowman & Littlefield Publishers, 1999.  ISBN 084-769-154-3.
The Waning of Major War.  New York:  Frank Cass, 2005.  ISBN 071-465-723-9.
Aiheesta muualla

Raimo Väyrysen CV European Research Advisory Boardin sivuilla
Pöytätennis kesäolympialaisissa 2004

Pöytätennis otteluita meneillään.
Naisten kaksinpelin ottelu meneillään.
Ateenan 2004 olympialaisten pöytätennis pelattiin Galatsin olympiahallissa. Osallistuja oli 172 neljässä lajissa. Kilpailutapahtumia järjestettiin tutusti neljä. Kaksi naisille ja kaksi miehille.
Mitalistit > Miesten kaksinpeli

| Sija | Maa | Pelaaja |
| --- | --- | --- |
| 1 |  Etelä-Korea | Ryu Seung-min |
| 2 |  Kiina | Wang Hao |
| 3 |  Kiina | Wang Liqin |
| 4 |  Ruotsi | Jan-Ove Waldner |
Mitalistit > Miesten nelinpeli

| Sija | Maa | Pelaajat |
| --- | --- | --- |
| 1 |  Kiina | Chen Qi / Ma Lin |
| 2 |  Hongkong | Ko Lai Chak / Li Ching |
| 3 |  Tanska | Michael Maze / Finn Tugwell |
Mitalistit > Naisten kaksinpeli

| Sija | Maa | Pelaaja |
| --- | --- | --- |
| 1 |  Kiina | Zhang Yining |
| 2 |  Pohjois-Korea | Kim Hyang-mi |
| 3 |  Etelä-Korea | Kim Kyung-ah |
Mitalistit > Naisten nelinpeli

| Sija | Maa | Pelaajat |
| --- | --- | --- |
| 1 |  Kiina | Wang Nan / Zhang Yining |
| 2 |  Etelä-Korea | Lee Eun-sil / Seok Eun-mi |
| 3 |  Kiina | Guo Yue / Niu Jianfeng |
Aiheesta muualla

Wikimedia Commonsissa on kuvia tai muita tiedostoja aiheesta .
sports-reference.com Table Tennis 2004 (Arkistoitu – Internet Archive) (englanniksi)
Pöytätennis olympialaisissa
1896–1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
2004 kesäolympialaisten kilpailutapahtumat
Ammunta
|
Baseball
|
Jalkapallo
|
Jousiammunta
|
Judo
|
Koripallo
|
Käsipallo
|
Lentopallo
|
Maahockey
|
Melonta
|
Miekkailu
|
Nykyaikainen viisiottelu
|
Nyrkkeily
|
Paini
|
Painonnosto
|
Purjehdus
|
Pyöräily
|
Pöytätennis
|
Ratsastus
|
Softball
|
Soutu
|
Sulkapallo
|
Taitouinti
|
Taekwondo
|
Tennis
|
Triathlon
|
Uimahypyt
|
Uinti
|
Vesipallo
|
Voimistelu
|
Yleisurheilu
Frank Mancuso

Frank Octavius Mancuso (23. toukokuuta 1918 – 4. elokuuta 2007)  oli yhdysvaltalainen baseballpelaaja ja poliitikko, joka istui Houstonin kaupunginvaltuustossa Teksasissa vuosina 1963–1993. Hän pelasi MLB-tasolla vuosina 1944–1947.
Myös Mancuson vanhempi veli Gus Mancuso (1905–1984) menestyi baseballissa.
Formula Masters China

Formula Masters China (tunnettu aiemmin nimellä Formula Pilota China) oli aasialainen moottoriurheilusarja. Sarja aloitettiin vuonna 2011. Sarja toimi yhdessä Euroopassa ajettavan Formula Abarth -sarjan kanssa. Sarjan kilpailuja ajettiin pääosin Kiinassa, mutta sen lisäksi ajettiin muun muassa Malesiassa, Taiwanissa ja Etelä-Koreassa. Pisteitä jaettiin kymmenelle parhaale kuljettajalle järjestyksessä 20, 15, 12, 10, 8, 6, 4, 3, 2, 1. Paalupaikan ajanut kuljettaja sai yhden lisäpisteen. Sarjan mestaruuden voittivat Mathéo Tuscher, Antonio Giovinazzi, Aidan Wright, James Munro, Martin Rump, Philip Hamprecht ja Taylor Cockerton. Sarja lakkautettiin vuoden 2017 jälkeen.
Aiheesta muualla

http://www.formulapilotachina.com/english/index.asp?1 (Arkistoitu – Internet Archive)
Rhynchocyon udzungwensis

| Rhynchocyon udzungwensis |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Hyppypäästäiset Macroscelidea
Heimo::  Hyppypäästäiset Macroscelididae
Suku::  Jättiläishyppypäästäiset Rhynchocyon
Laji::  udzungwensis
Kaksiosainen nimi
 Rhynchocyon udzungwensis  Rathbun & Rovero, 2008 
 Lajin levinneisyys
Katso myös
   Rhynchocyon udzungwensis Wikispeciesissä   Rhynchocyon udzungwensis Commonsissa 
Infobox OKNimi-testi OKIUCN-testi OK: 
Rhynchocyon udzungwensis on Tansanian keskiosissa Ndulundulun metsäylängöllä elävä hyppypäästäinen, joka kuvattiin tieteelle uutena lajina vuonna 2008. Se on hyppypäästäisten heimon lajeista suurikokoisin.
Ulkonäkö

R. udzungwensis on noin 700 gramman painoinen ja häntä mukaan luettuna noin 21 cm pitkä. Se on edestä harmaa ja takaa musta, keskiosa on punaruskea.
Löytyminen

Vuonna 2005 Galen Rathbunin ja Francesco Rovero saivat kamera-ansojen avulla valokuvia tuntemattomasta ja suurikokoisesta hyppypäästäisestä. Seuraavana vuonna he löysivät polkujen varsilta neljä R. udzungwensiksen raatoa, ja tekivät havaintoja metsään pystytettyjen kameroiden avulla. Rathbun ja Rovero nimesivät lajin elinympäristöön kuuluvan Udzungwa-vuoriston mukaan. Laji on ensimmäinen uusi hyppypäästäislaji, joka on kuvattu 102 vuoteen. Hyppypäästäisiä tunnettiin tämän löydön jälkeen kaikkiaan 16 lajia sekä lukuisia alalajeja.
Levinneisyys

Lajista löydettiin kaksi populaatiota Tansanian Udzungwavuoriston Ndulundulun metsäylängöltälä. Itäisten Kaarivuorien alue, johon Udzungwa kuuluu, on biodiversiteetiltään erityisen monimuotoinen ja siellä elää useita uhanalaisia eliöitä.
Projekti MK-Ultra

Tohtori Sidney Gottlieb hyväksyy MK-Ultran LSD-kokeet.
Projekti MK-Ultra eli MKultra tai MKULTRA oli Yhdysvaltojen keskustiedustelupalvelu CIA:n salaisen ohjelman koodinimi. Ohjelman tarkoituksena oli tutkia erilaisia hypnoosi- ja aivopesutekniikoita. Kokeita tehtiin muun muassa LSD:llä, amfetamiinilla ja muilla psykoaktiivisilla huumeilla, usein koehenkilöiden tietämättä tai ilman heidän suostumustaan. Ohjelma sai alkunsa vuonna 1950 ja sille annettiin salaisilla järjestelyillä 6 % CIA:n budjetista vuonna 1953. Se oli toiminnassa ainakin 60-luvun lopulle asti. CIA:n kanssa yhteistyötä ohjelmassa tekivät ainakin 44 collegea ja yliopistoa, 15 tutkimussäätiötä tai lääkealan yritystä, 12 sairaalaa ja kolme vankilaa.
MKultra sai laajaa julkisuutta kesällä 1975, kun Churchin komitea toi projektia koskevan selvityksensä julki Yhdysvaltain kongressissa. Tutkimukset perustuivat lähinnä todistajien haastatteluihin, sillä CIA:n johtaja Richard Helms oli määrännyt MK-Ultra-asiakirjat tuhottavaksi vuonna 1973, jolloin ohjelma virallisesti lopetettiin. Jäljelle jääneet dokumentit määrättiin julkisiksi.
Tavoitteet

Erään vuodelle 1955 päivätyn dokumentin mukaan ohjelman tavoitteina oli löytää aineita, jotka
vaikeuttavat järkevää ajattelua ja aiheuttavat impulsiivisuutta, jolloin huumattu menettää uskottavuutensa julkisuudessa
tehostavat ajattelua ja havainnointia
estävät tai hillitsevät alkoholin juovuttavia vaikutuksia
lisäävät alkoholin vaikutuksia
aiheuttavat tunnettuihin sairauksiin liitettyjä väliaikaisia oireita
helpottavat hypnotisointia tai parantavat hypnoosin tehoa
parantavat kykyä sietää deprivaatiota, kidutusta, aivopesua ja manipulointia
aiheuttavat muistihäiriöitä
tuottavat fyysisiä vammoja kuten jalkojen halvaantumista, akuuttia anemiaa jne.
luovat täydellisen euforian tunteen ilman jälkiseurauksia
muokkaavat henkilön persoonallisuutta siten, että taipumus tulla riippuvaiseksi toisesta ihmisestä kasvaa
vaikeuttavat valehtelemista kuulusteltaessa
alentavat työtehokkuutta ja motivaatiota huomaamattomissa määrissä annosteltuna
haittaavat näkö- tai kuuloaistin toimintaa väliaikaisesti, mielellään ilman pysyviä vaikutuksia
ovat sopivia agenttien käyttöön muistinmenetyspillereinä juomissa, ruoissa, savukkeissa tai sumutteissa
samankaltaisella antotavalla toimivia aineita, jotka tekevät liikkumisesta mahdotonta.
Sama dokumentti ehdottaa tutkimusta myös paniikkia ja sekavuutta aiheuttaville fyysisille menetelmille, joita voitaisiin käyttää toistuvasti ja pitkällä aikavälillä.
Kokeet

CIA:n asiakirjojen mukaan projektin tehtävänä oli saada tietoa kemiallisia, biologisia ja radiologisia menetelmistä, joilla voidaan ohjata ihmisten käytöstä.
Kokeilla tutkittiin aluksi erityisesti LSD:n vaikutusta ihmisiin operaatio Midnight Climaxissa, mutta sen vaikutuksia alettiin myöhemmin pitää liian ennalta arvaamattomina. Muita kokeissa käytettyjä aineita olivat heroiini, morfiini, tematsepaami (MK-SEARCH-alaprojekti), meskaliini, psilosybiini, skopolamiini, kannabis, alkoholi ja tiopentaali. Ohjelmassa tutkittiin myös hypnoosimenetelmiä, joilla pyrittiin muun muassa ahdistuksen aiheuttamiseen ja oppimiskyvyn sekä muistin parantamiseen.
Kokeet > Kanada, Donald Ewen Cameron

MKULTRA laajeni myös Kanadaan, kun CIA kiinnostui psykiatri Donald Ewen Cameronista. Cameron teki Allan Memorial Institute -sairaalassa CIA:n ja myöhemmin myös Kanadan hallituksen rahoittamia kokeita, joissa potilaille syötettiin huumausaineita ja annettiin voimakasta sähköhoitoa. Kokeet tulivat laajasti ilmi vasta CBC-televisiokanavan tekemän ohjelman myötä vuonna 1984. Kanadan hallitus maksoi 1990-luvulla 100 000 dollaria joillekin kokeiden uhrille.
Yksi Cameronin kokeista selvinneistä, Gail Kastner, on kertonut kirjailija Naomi Kleinille antamassaan haastattelussa muun muassa menettäneensä kokeiden takia suurimman osan muistoistaan ja saavansa paniikkikohtauksia sähkölaitteista. Kastnerille ei koskaan kerrottu hänelle tehdyistä kokeista, vaan hän sai tietää asiasta nähtyään sattumalta uutisen Kanadan muille kokeiden uhreille maksamista korvauksista. Tämän jälkeen Kastner vaati saada itselleen potilaskertomuksensa Allan Memorial Institutelta, joka kuitenkin kielsi aluksi koko raportin olemassaolon. Kastner kuitenkin sai lopulta koko 138-sivuisen raportin, joka käsitteli hänen 18-vuotiaana aloittamiaan käyntejä tohtori Cameronin vastaanotolla ahdistuksen vuoksi. Ennen käyntejään Kastner opiskeli lääketiedettä McGillissä erinomaisin arvosanoin. Hänen kanssaan vastaanotolla tekemisissä olleet sairaanhoitajat keskustelivat hänen kanssaan sairaanhoidoista ja häntä pidettiin vastaanotolla iloisena ja seurallisena. Käytyään Cameronin vastaanotolla usean kuukauden ajan hänen persoonallisuutensa kuitenkin muuttui totaalisesti; pari viikkoa käyntien alkamisen jälkeen sairauskertomuksen mukaan Kastner "osoitti lapsellista käyttäytymistä, ilmaisi eriskummallisia ajatuksia ja ilmeisesti hallusinoi ja halusi särkeä paikkoja". Hänellä todettiin lopulta skitsofrenia. Sairauskertomuksessa todetaan, että Kastner vaivutettiin "hoitojen" aikana useita kertoja insuliinilla koomaan, hänelle annettiin suuria määriä rauhoittavia ja piristäviä lääkkeitä sekaisin sekä kuusinkertainen määrä sähköšokkeja normaaliin hoitoon verrattuna.